Напярэдадні вялікага свята – Дня Дзяржаўнага герба і Дзяржаўнага сцяга Рэспублікі Беларусь – у Вістыцкую сельскую бібліятэку прыйшлі вучні 4 класа, для якіх бібліятэкар Макоўская Алена Леанідаўна правяла краязнаўчую гадзіну “Наш герб і сцяг”. Ад вядучай дзеці даведаліся пра тое, што азначаюць тры колеры сцяга: чырвоны, зялёны і белы. Сапраўдным адкрыццём для вучняў стаў той факт, што са шматлікіх варыянтаў беларускіх народных арнаментаў на Дзяржаўным сцягу Рэспублікі Беларусь адлюстраваны ўрывак найбольш старажытнага і тыповага, які быў выкананы ў 1917 годзе простай сялянкай Матронай Маркевіч з вёскі Касцелішча Сененскага павета.